 Ụlọ Nche Eprel 1, 2014  Ì Kwesịrị Ịna-ekpe Ekpere?Isiokwu Ndị Dị nAkwụkwọ AGịnị Mere Ndị Mmadụ Ji Ekpe Ekpere?Ị na-ekpe ekpere mgbe niile? Ọtụtụ ndị na-ekpe ekpere. Ụfọdụ ndị na-ekweghị na Chineke na-ekpekwa ekpere. Gịnị mere ndị mmadụ ji ekpe ekpere? Ajụjụ a jụrụ ndị mmadụ na Frans gosiri na e kee ndị bi na Frans ụzọ abụọ, otu ụzọ nime ha na-ekpe ekpere mgbe ụfọdụ ka obi ruo ha ala. Ihe mere ha ji ekpe ekpere abụghị ka ha fee Chineke ma ọ bụ ka ha nye ya otuto. Otú ahụ ka ọ dịkwa ọtụtụ ndị bi na Yurop. Naanị ihe bụ mkpa ha bụ ka ekpere mee ka ahụ dajụọ ha. Ụfọdụ ndị na-ekpe ekpere naanị ma ha nwee nsogbu nagbanyeghị na ha kweere na Chineke. Ha na-achọkwa ka Chineke zaa ha ekpere ngwa ngwa.Aịzaya 26:16.Gịnwa kwanụ? Ihe mere i ji ekpe ekpere ọ bụ naanị na ekpere na-eme ka uche kpakọọ gị ọnụ ka i nwee ike ikpebi ihe ị ga-eme? Ọ bụrụ na i kweere na Chineke, ì chere na e nwere uru ekpere na-abara gị? Ka ọ dị gị ka Chineke anaghị aza gị ekpere? Baịbụl ga-enyere gị aka ka ị mata na ekpere adịghị ka ọgwụ mmadụ na-aṅụ sọọsọ mgbe ahụ nyewere ya nsogbu, kama na ekpere bụ ihe dị mkpa na-eme ka mmadụ na Chineke dịrị ná mma.Ì Kwesịrị Ịna-ekpe Ekpere?I nwere ike ịjụ, sị: Gịnị mere m ga-eji na-ekpe ekpere ebe ọ bụ na Chineke ma ihe niile dị m nobi, marakwa ihe dị m mkpa? Ihe a bụ ezigbo ajụjụ nihi na Jizọs kwuru na Chineke bụ Nna anyị maara ihe ndị na-akpa anyị tupu anyị arịọ ya. Matiu 6:8 Eze Devid kwukwara ihe gosiri na Chineke ma ihe niile dị anyị nobi. O kwuru, sị: Ọ dịghị okwu dị nire m, ma, Jehova, lee! ị marachaala ya. Abụ Ọma 139:4 Gịnịzi mere anyị ga-eji na-ekpegara Chineke ekpere? Ka anyị leba anya nihe Baịbụl kwuru gbasara ekpere nihi na ọ ga-enyere anyị aka ịmata azịza ajụjụ a.Bịaruonụ Chineke nso, ọ ga-abịarukwa unu nso.Jems 4:8EKPERE NA-EME KA ANYỊ NA CHINEKE DỊRỊ NÁ MMABaịbụl gwara anyị na JehovaChineke ma ihe niile, gwakwa anyị na ihe dị Chineke mkpa abụghị naanị ka ọ matachaa ihe niile gbasara ndị na-efe ya. Abụ Ọma 139:6;Ndị Rom 11:33 Ọ bụ eziokwu na Chineke nwere ikike icheta ihe ọ bụla ọ chọrọ icheta gbasara ụmụ mmadụ, ma ọ dịghị ka kọmputa nke e nwere ike idenyecha ihe niile gbasara ụmụ mmadụ nime ya. Ihe mere anyị ji kwuo otú ahụ bụ na Chineke chọrọ ịmata ihe dị anyị nala ala obi nihi na ọ chọrọ ka anyị bịaruo ya nso. Abụ Ọma 139:23, 24;Jems 4:8 Ọ bụ ya mere Jizọs ji gwa ndị na-eso ụzọ ya ka ha na-ekpe ekpere nagbanyeghị na Nna ya ma ihe ndị dị ha mkpa. Matiu 6:6-8 Anyị na Chineke ga na-adịkwu ná mma ma anyị na-agwa ya ihe dị anyị nobi.Ma, o nwere ike ịna-esiri anyị ike mgbe ụfọdụ ịmata ihe anyị ga-arịọ Chineke. Ọ bụrụ na ọ dị anyị otú ahụ, Chineke nwere ike inyocha obi anyị ma meere anyị ihe ndị na-akpa anyị nagbanyeghị na anyị enweghị ike ikwupụta ya ekwupụta. Ndị Rom 8:26, 27;Ndị Efesọs 3:20 Ọ bụrụ na anyị achọpụta na Chineke nyeere anyị aka, anyị ga-achọ ka anyị na ya dịkwuo ná mma, ọ bụrụgodị na anyị aghọtachaghị otú o si nyere anyị aka.CHINEKE Ọ NA-AZA EKPERE NIILE?Baịbụl gwara anyị na Chineke na-aza ekpere ndị ji obi ha niile na-efe ya, gwakwa anyị ihe mere na Chineke anaghị aza ekpere ụfọdụ. Dị ka ihe atụ, mgbe ọtụtụ ụmụ Izrel na-eme ihe ike noge ochie, Chineke si nọnụ Aịzaya onye amụma gwa ha, sị: Ọ bụ ezie na unu na-ekpe ọtụtụ ekpere, adịghị m ege ntị; aka unu jupụtara nọbara. Aịzaya 1:15 Nke a gosiri na Chineke anaghị aza ekpere ndị kpọrọ iwu ya asị ma ọ bụ nke ndị bu ihe ọjọọ nobi na-ekpe ekpere.Ilu 28:9;Jems 4:3.Ma, Baịbụl kwukwara na ihe ọ bụla anyị rịọrọ Chineke dị ka uche ya si dị, ọ na-anụ olu anyị. 1 Jọn 5:14 Nke a ọ pụtara na Chineke ga-emere ndị na-efe ya ihe niile ha rịọrọ ya? Mba. Dị ka ihe atụ, Pọl onyeozi rịọrọ Chineke ugboro atọ ka o wepụrụ ya nsogbu na-adụ ya ka ogwu nanụ ahụ. 2 Ndị Kọrịnt 12:7, 8 O nwere ike ịbụ nsogbu anya ka Pọl nwere. Ma ọ bụ nsogbu anya ma ọ bụ ihe ọzọ, o doro anya na ọ dịghịrị ya mfe. Noge ahụ, e nyela Pọl ikike ịgwọ ndị mmadụ ọrịa, o jikwa ikike e nyere ya kpọlite onye nwụrụ anwụ nọnwụ. Ma, nsogbu nke ya akwụsịghị, kama ọ nọ na-edi ya. Ọrụ Ndịozi 19:11, 12;20:9, 10 Nagbanyeghị na Chineke azaghị Pọl ekpere ya otú ọ chọrọ, obi dị ya ụtọ na Chineke nyeere ya aka.2 Ndị Kọrịnt 12:9, 10.Obi ike anyị nwere nebe ọ nọ bụ na ihe ọ bụla nke anyị rịọrọ ya dị ka uche ya si dị, ọ na-anụ olu anyị.1 Jọn 5:14Neziokwu, Baịbụl kwuru na e nwere ndị rịọrọ Chineke arịrịọ, Chineke arụọ ọrụ ebube, ha enweta ihe ha chọrọ ozugbo. 2 Ndị Eze 20:1-7 Ma, Chineke anaghị esikarị otú ahụ aza ndị mmadụ ekpere, ma noge Baịbụl ma noge anyị a. O wutere ụfọdụ ndị fere Chineke mgbe ha rịọchara Chineke arịrịọ, ya adị ha ka Chineke azaghị ha ekpere ha. Eze Devid jụrụ Chineke, sị: Jehova, ruo ole mgbe ka ị ga-echefu m? Ọ bụ ruo mgbe ebighị ebi? Abụ Ọma 13:1 Ma mgbe Devid chetara na Jehova enyerela ya aka ọtụtụ ugboro, obi sikwuru ya ike na Chineke echefubeghị ya. Nekpere ahụ o kpere, ọ sịrị: Ma mụ onwe m, nobiọma gị ka m tụkwasịrị obi. Abụ Ọma 13:5 Ndị na-efe Chineke noge a na-arịọkwa Chineke arịrịọ otú ahụ Devid rịọrọ ya. Mgbe ụfọdụ, ha na-arịọ Chineke arịrịọ ugboro ugboro ruo mgbe ha ghọtara na Chineke azala ha ekpere.Ndị Rom 12:12.OTÚ CHINEKE SI AZA EKPEREChineke na-emere anyị ihe ndị na-akpa anyị.Ọ bụghị mgbe niile ka ndị nne na nna na-emere ụmụ haiheha chọrọnogeha chọrọ ya. Chineke nwere ike ọ gaghị emere anyị ihe anyị rịọrọ ya mgbe anyị chọrọ ka o meere anyị ya ma ọ bụ otú anyị tụrụ anya ka o si mee ya. Ma ebe ọ bụ na Onye kere anyị hụrụ anyị nanya otú nna si ahụ ụmụ ya, obi kwesịrị isi anyị ike na ọ ga-emere anyị ihe ndị na-akpa anyị otú ga-abara anyị uru nakwa noge kwesịrị ekwesị.Luk 11:11-13.Chineke nwere ike isi na Baịbụl zaa anyị ekpereChineke nwere ike ịza anyị ekpere otú anyị na-atụghị anya ya.Ọ bụrụ na anyị rịọrọ Chineke ka o nyere anyị aka mgbe anyị nọ ná nsogbu, ànyị ga-asị na ọ zaghị anyị ekpere ahụ maka na ọ rụghị ọrụ ebube wepụ nsogbu ahụ? Mba. Ihe anyị kwesịrị ime bụ ịchọpụta ma ò nweela otú ọzọ Chineke sirila nyere anyị aka, ya abụrụ na anyị amaghị. Dị ka ihe atụ, enyi anyị nwere ike ịgbatara anyị ọsọ enyemaka mgbe nsogbu ji anyị nolu. Ilu 17:17 O nwere ike ịbụ Jehova mere ka onye ahụ bịa nyere anyị aka. Chineke nwekwara ike isi na Baịbụl zaa anyị ekpere anyị nihi na ihe anyị gụtara na Baịbụl nwere ike ime ka anyị ghọta otú anyị ga-esi die nsogbu ahụ.2 Timoti 3:16, 17.Chineke nwere ike isi naka ndị enyi anyị gbatara anyị ọsọ enyemaka mgbe nsogbu ji anyị noluIhe Chineke na-emekarị bụ inye ndị na-efe ya ike ha ga-eji die nsogbu bịaara ha kama iwepụrụ ha nsogbu ahụ. 2 Ndị Kọrịnt 4:7 Dị ka ihe atụ, mgbe Jizọs nọ ná nsogbu, o chere na nsogbu ahụ ga-eme ka a kọchaa aha Chineke, ya arịọ Chineke ka o wepụ nsogbu ahụ. Ma Chineke ewepụghị ya, kama o zipụrụ otu mmụọ ozi ka ọ gbaa Jizọs ume. Luk 22:42, 43 Chineke nwekwara ike imere anyị ụdị ihe a o meere Jizọs. O nwere ike isi naka ezigbo enyi anyị gbaa anyị ume mgbe anyị nọ ná nsogbu. Ilu 12:25 Ebe ọ bụ na Chineke agaghị akụrụ anyị ékwé ma o si otú a zaa anyị ekpere, anyị kwesịrị ịna-elerukwu anya ka anyị nwee ike ịmata mgbe ọ zara anyị ekpere anyị.Chineke na-aza ekpere ụfọdụ mgbe oge ya ruru.Baịbụl kwuru na Chineke na-emere ndị dị umeala nobi amara mgbe oge ruru ka o mee otú ahụ. 1 Pita 5:6 Nihi ya, ọ bụrụ na ọ dị anyị ka Chineke ọ na-egbu oge ịza anyị ekpere, anyị ekwesịghị iche na ọ ga-abụ na Chineke ahụghị anyị nanya. Kama, anyị kwesịrị ịghọta na ebe ọ bụ na Chineke ma ihe karịa anyị, o doro anya na ọ na-abụ ya nụ ekpere anyị, ya eleba ya anya mara ihe ka mma ọ ga-emere anyị.Wedanụ onwe unu ala nokpuru aka dị ike nke Chineke, ka o wee bulie unu elu mgbe oge ruru.1 Pita 5:6Weregodị ya na obere nwa gị rịọrọ gị ka ị zụọrọ ya ígwè. Ị ga-azụrụ ya ígwè ozugbo? Ọ bụrụ na i chere na o torubeghị ịgba ígwè, ị gaghị azụrụ ya ígwè mgbe ahụ. Ma, i nwere ike imecha zụọrọ ya ígwè mgbe ị ma na o toruola ịgba ígwè. Otú ahụ ka Chineke na-emekwa. O nwekwara ike inye anyị ihe niile anyị ji obi anyị na-arịọ mgbe oge ruru, ma ọ bụrụ na anyị akwụsịghị ịrịọ ya.Abụ Ọma 37:4.KA OBI SIE GỊ IKE NA JEHOVA NA-ANỤ EKPEREBaịbụl gwara ezigbo Ndị Kraịst na ha ekwesịghị ichewe na ekpere abaghị uru. Ma, ụfọdụ ndị nwere ike ikwu na ọ naghị adị mfe mgbe ụfọdụ ikweta na ekpere bara uru. Neziokwu, ọ bụrụ na o teela ihe nyewere anyị nsogbu ma ọ bụkwanụ na o teela ndị mmadụ megbuwere anyị, o nwere ike ịdị anyị ka Chineke na-egbu oge ịza anyị ekpere. Ma, anyị kwesịrị ịna-echeta na Jizọs kụziiri anyị ka anyị na-ekpe ekpere nesepụghị aka.O nwere mgbe Jizọs mere otu ihe atụ gosiri na anyị kwesịrị ịna-ekpe ekpere mgbe niile. Ọ sịrị na otu nwaanyị di ya nwụrụ nọ na-agakwuru otu ọkàikpe, na-arịọ ya ka o nyere ya aka ka a ghara ikpe ya ikpe mkpegbu. Luk 18:1-3 Ọ bụ eziokwu naọkàikpe ahụ achọbughị inyere nwaanyị ahụ aka, ma o mechara gwa onwe ya, sị: M ga-ahụ na o nwetara ikpe ziri ezi, ka o wee ghara ịnọgide na-abịa enyegbu m ná nsogbu. Luk 18:4, 5 Otú e si dee amaokwu a nasụsụ Grik bụ na ọkàikpe ahụ gere nwaanyị ahụ ntị ka nwaanyị ahụ ghara isu ya ọkpọ nokpuru anya, ya bụ, ka nwaanyị ahụ ghara ịga kọwara ndị mmadụ na ọ bụ onye ọjọọ.Ọ bụrụ na ọkàikpe ahụ, bụ onye ajọ omume, nyeere nwaanyị ahụ di ya nwụrụ aka maka na ọ chọghị ka ndị mmadụ lewe ya anya ọjọọ, ọ bụ na Chineke, onye hụrụ anyị nanya, agaghị eme ka ndị na-etiku ya ehihie na abalị nweta ikpe ziri ezi? Jizọs sịrị na Chineke ga-eme ka ha nweta ikpe ziri ezi ọsọ ọsọ.Luk 18:6-8.Na-arịọnụ, a ga-enye unu.Luk 11:9Mgbe ụfọdụ, ike ịrịọ Chineke arịrịọ nwere ike ịgwụ anyị ma ọ bụrụ na ọ dịla anya anyị rịọwara ya otu ihe. Ma, anyị ekwesịghị ikwe ka ike gwụ anyị. Ọ bụrụ na anyị anọgide na-ekpe ekpere, anyị ga-egosi na anyị ji obi anyị niile chọọ ka Chineke nyere anyị aka. Anyị ga-amụtakwa otú anyị ga-esi na-aghọta mgbe Chineke zara anyị ekpere. Nke a ga-emekwa ka anyị na Chineke dịkwuo ná mma. Neziokwu, obi kwesịrị isi anyị ike na Jehova ga-aza ekpere anyị ma ọ bụrụ na ihe anyị na-arịọ ya dị mma, anyị enwee okwukwe, na-arịọkwa ya ihe ahụ nesepụghị aka.Luk 11:9.Ha Ji Baịbụl Zaa Ajụjụ Niile M Jụrụ HaNDỤ M BIRI NA MBỤ:A mụrụ m notu ime obodo dị na Galishia, ná mba Spen. Papa m na mama m nwere obere ugbo nebe ahụ. Abụ m nwa nke anọ nime ụmụ asatọ ha mụrụ. Anyị na-enwekwa obi ụtọ nezinụlọ anyị. Ihe ọtụtụ ndị na-eme na Spen noge ahụ bụ ịkpọga otu nwa ha nebe a na-azụ ndị ụkọchukwu ma ọ bụ nebe ndị sista na-ebi. Ụfọdụ na-akpọgakwa ihe karịrị otu nwa ha nebe ndị ahụ. Nezinụlọ anyị, mụ na nwanne m nwaanyị gara nebe ndị sista na-ebi, nwanne m nwoke agaa ebe a na-azụ ndị ụkọchukwu.Mgbe m gbara afọ iri na atọ, agara m biri nebe ndị sista na-ebi na Madrid, bụ ebe nwanne m nwaanyị bi. Onye ọ bụla na-agara onwe ya nebe ahụ. Iwu karịrị akarị, a naghịkwa ekwe anyị megharịa ahụ. Ihe anyị na-emekarị bụ ikpe ekpere. Nisi ụtụtụ, anyị na-ezukọta nụlọ ụka ka anyị chebara ihe a na-akụziri anyị echiche. Ma ọtụtụ mgbe, o nweghị ihe na-abata m nisi. Ihe ọzọ anyị na-eme bụ ịbụ abụ. Anyị bụchaa abụ, e doo mas. Anyị na-eji asụsụ Latịn eme ihe niile ahụ. Ma, nke bụ eziokwu bụ na o nweghị ihe m na-aghọta, ọ na-adịkwa m ka o nweghị ihe jikọrọ mụ na Chineke. Ọ bụ naanị m na-anọ, e nweghịkwa ndị mụ na ha na-ekwurịta okwu. Ọ bụrụgodị na mụ na nwanne m nwaanyị ezute, naanị ihe anyị na-agwa ibe anyị bụ: Ekele Marịa dị asọ. Ọ na-abụ anyị richaa nri, ndị sista na-enye anyị naanị nkeji iri atọ ka anyị na ibe anyị kparịta ụka. Anaghị m enwe obi ụtọ otú m na-enwe nụlọ anyị. Owu na-amakarị m, ana m ebekwa ákwá ọtụtụ mgbe.E chiri m sista mgbe m gbara afọ iri na asaa nagbanyeghị na mgbe ahụ, ọ dịghị m ka mụ na Chineke ànyị dị ná mma. Neziokwu, ihe niile m mere bụ ka m mezuo iwu. Ma noge na-adịghị anya, amalitere m ịjụ onwe m ma ọ bụ ọrụ a ka Chineke chọrọ ka m rụọ. Ndị sista na-ekwukarị na ndị na-eche ụdị ihe a ga-aga ọkụ mmụọ. Ma, ihe ahụ ha na-ekwu emeghị ka m kwụsị inwe obi abụọ. Ihe doro m anya bụ na mgbe Jizọs Kraịst nọ nụwa, ọ naghị anọpụrụ onwe ya iche. Kama, ọ na-aga akụziri ndị mmadụ gbasara Chineke ma na-enyere ha aka. Matiu 4:23-25 Mgbe m gbara afọ iri abụọ, o doro m anya na e nweghị uru ịnọ ebe ahụ baara m. M gara gwa onyeisi anyị na amaghị m ihe m ga-eme eme. Ihe ọ gwara m tụrụ m nanya. Ọ gwara m na ọ bụrụ na ịbụ sista na-eme m obi abụọ na ọ kara m mma ịlawa ozugbo. Echere m na ihe mere o ji gwa m otú ahụ bụ na egwu na-atụ ya na m nwere ike ime ka ndị ọzọ nwewe obi abụọ. M lawara ozugbo.Mgbe m lọtara nụlọ anyị, papa m na mama m nabatara m nke ọma. Ma, ebe ọ bụ na ọrụ adịghị nobodo anyị, akwagara m Jamanị bụ ebe otu nwanne m nwoke bi. Nwanne m nwoke a nọ nòtù ndọrọ ndọrọ ọchịchị na-akwado ọchịchị Kọmunist. Ndị nọ nòtù a bụ ndị Spen bi na Jamanị. Obi ruru m ala na mụ na ụdị ndị a na-akpa nihi na ha na-agba mbọ ka a na-enye ma ndị ọrụ ma ụmụ nwaanyị ihe ndị ruuru ha. Ọ bụ ya mere m ji banye nòtù a. Emechakwara m lụọ onye nọ nòtù a. Noge ahụ, ana m eso ndị òtù anyị na-ekesa akwụkwọ anyị bipụtara, sorokwa ha na-eme ngagharị iwe. Echere m na ihe ndị ahụ m na-eme bara uru.Ma mgbe obere oge gafere, obi bidokwara ịjọ m njọ. Ihe kpatara ya bụ na ndị Kọmunist anaghị emecha ihe ndị ha na-akụziri ndị mmadụ. Ihe mere nafọ 1971 mere ka ike iso ha gwụ m. Nafọ ahụ, ụfọdụ ndị ntorobịa nọ nòtù a gara gbaa ụlọ ọrụ ndị Spen dị nobodo Frankfọt ọkụ. Ụlọ ọrụ a na-ahụ maka ndị Spen bi na Jamanị. Ihe mere ha ji gbaa ya ọkụ bụ ka ha gosi ndị na-achị Spen na iwe na-ewe ha na ha na-achịgbu ndị Spen achịgbu. Ma, echeghị m na ọ bụ otú ahụ ka ha kwesịrị isi gosi na obi adịghị ha mma.Mgbe m mụrụ nwa mbụ m, agwara m di m na agaghịzi m aga nnọkọ ndị Kọmunist. Owu mara m noge ahụ nihi na o nweghị ndị enyi m bụ ndị Kọmunist bịara leta mụ na nwa m. Noge ahụ, m nọ na-eche ma è nwedịrị uru ndụ mmadụ dị bara. Ihe ọzọ m nọ na-eche bụ ma mmadụ ịgbawa mbọ ka ihe dị mma nobodo ọ badịrị uru.OTÚ BAỊBỤL SI GBANWEE NDỤ M:Nafọ 1976, Ndịàmà Jehova abụọ bụ ndị Spen bịara nụlọ m. Ha nyere m ụfọdụ akwụkwọ e ji amụ Baịbụl. Mgbe ha bịara ọzọ, ajụkasịrị m ha ajụjụ ahụ. Ajụrụ m ha ihe mere mmadụ ji ata ahụhụ, ihe mere ihe ji agaziri ụfọdụ ndị ma ọ naghị agaziri ndị ọzọ nakwa ihe mere ndị mmadụ ji emegbu ibe ha. Otú ha si jiri Baịbụl zaa ajụjụ niile m jụrụ ha juru m anya. Ekwetaziri m ka ha mụwara m Baịbụl.Mgbe ha malitere ịmụrụ m Baịbụl, ihe bụ mkpa m agwụla ihe ọhụrụ m na-amụta naka ha. Ma, ife Chineke gụwaziri m agụụ mgbe mụ na di m na ụmụ anyị abụọ malitere ịga ọmụmụ ihe Ndịàmà Jehova. Ọ na-abụ ụbọchị ọmụmụ ihe ruo, ha abịa kpọrọ anyị gaa. Ha na-enyekwara anyị aka elekọta ụmụ anyị nọmụmụ ihe. Ọ bụ mgbe ahụ ka m malitere hụwa Ndịàmà Jehova nanya.Nagbanyeghị ihe niile a, ihe ụfọdụ ka na-agbagwoju m anya. Ekpebiri m na m ga-aga Spen hụ ndị ụlọ anyị. Mgbe m ruru, nwanne papa m bụ ụkọchukwu gbalịrị ka o mee ka m kwụsị ige Ndịàmà Jehova ntị, ma Ndịàmà Jehova nọ nebe ahụ nyeere m ezigbo aka. Ha ji Baịbụl zaa ajụjụ ndị m jụrụ ha otú ahụ Ndịàmà Jehova nọ na Jamanị mere. Ekpebiziri m na m laghachi Jamanị, mụ na Ndịàmà Jehova ga-amalitekwa ịmụ Baịbụl. Mgbe m laghachiri, amaliteghachiri m ịmụ Baịbụl nagbanyeghị na di m kpebiri na ya agaghịzi amụ Baịbụl. Nafọ 1978, e mere m baptizim, mụ aghọọ Onyeàmà Jehova.URU NDỊ M RITERELA:Ihe ndị m mụtara na Baịbụl emeela ka ndụ m baa ezigbo uru. Dị ka ihe atụ,1 Pita 3:1-4gwara ụmụ nwaanyị lụrụ di ka ha na-edo onwe ha nokpuru ndị di ha, na-akwanyekwara ha ùgwù dị ukwuu ma nwee mmụọ dị nwayọọ nke bara uru nke ukwuu nanya Chineke. Ihe ndị a na ihe ndị ọzọ Baịbụl kwuru emeela ka m na-eleta di m na ụmụ m anya nke ọma.Ihe dị ka afọ iri atọ na ise agafeela kemgbe m ghọrọ Onyeàmà Jehova. Obi dị m ụtọ na m so Ndịàmà Jehova nọ nụwa niile na-efe Chineke. Obi dịkwa m ụtọ na nime ụmụ ise m mụrụ, anọ nime ha so m na-efe Chineke.I Nwere Ike Imeri ỌnwụnwaENWERE ndị ụdị ọnwụnwa a na-abụrụghị nsogbu nihi na ime ihe ọjọọ na-atọ ha ụtọ. Ma, e nwere ndị na-agbalịsi ike ka ha merie ọnwụnwa ọ bụla bịaara ha nihi na ha achọghị ka ọnwụnwa mata ha nọnyà. Olee ihe gịnwa chere? Ọ bụrụ na ọnwụnwa abịara gị, ì kwesịrị ikwe ka o merie gị, ka ì kwesịrị ịgbalị merie ya?Ọ bụrụ na mmadụ ekwe ka ọnwụnwa merie ya, karịchaa ọnwụnwa ịkwa iko, o nwere ike ịkpatara ya nsogbu karịrị akarị. Ọ bụ ya mere Baịbụl ji sị na onye ọ bụla na-akwa iko enweghị uche nakwa na onye ahụ na-ala mkpụrụ obi ya niyi.Ilu 6:32, 33.Ọ bụrụ na ọnwụnwa ịkwa iko abịara gị, gịnị ka i kwesịrị ime? Baịbụl kwuru, sị: Ihe Chineke chọrọ bụ ka e doo unu nsọ, ka unu zere ịkwa iko; ka onye ọ bụla nime unu mara otú ọ ga-esi jide arịa nke ya ma ọ bụ, jide onwe ya nịdị nsọ na nsọpụrụ. 1 Ndị Tesalonaịka 4:3, 4 Olee ihe ga-enyere gị aka ka i jide onwe gị ma ọnwụnwa bịara gị? Ka anyị leba anya nụzọ ihe atọ nwere ike inyere gị aka.Nke Mbụ: Ekwela Ka Anya Gị Na-ele Ihe Na-adịghị MmaỌ bụrụ na anyị ana-ekiri ihe na-adịghị mma, ọ ga-eme ka ihe ọjọọ gụwa anyị agụụ. Jizọs ma na nke a bụ eziokwu. Ọ bụ ya mere o ji sị na onye ọ bụla nke na-ele nwaanyị anya, o wee gụọ ya agụụ ka ya na ya nwee mmekọahụ, ọ kwasowo ya iko nobi ya. O kwuziri na ọ bụrụ na anya aka nri gị na-eme ka ị sụọ ngọngọ, ghụpụ ya tụfuo. Matiu 5:28, 29 Gịnị ka Jizọs ji ihe a o kwuru na-akụziri anyị? Ọ na-akụziri anyị na ọ bụrụ na anyị ahụ ihe nwere ike ịnwa anyị ọnwụnwa, anyị kwesịrị iwepụ anya anyị ozugbo kama ịnọ kiriwe ya.Ọ bụrụ na ị hụ ihe nwere ike ime ka agụụ ịkwa iko gụwa gị, wepụ anya gị ozugboDị ka ihe atụ, ọ bụrụ na mmadụ chagidere gị ọkụ ụgbọala nihu, ị ga-elegide ọkụ ahụ anya? Mbanụ!Ị ga-ewepụ anya gị ozugbo ma ọ bụkwanụ were ihe kpuchie anya gị. Otú ahụ ka anyị kwesịkwara ime ma anyị hụ ihe nwere ike ime ka agụụ ịkwa iko gụwa anyị. Anyị kwesịrị iwepụ anya anyị ozugbo, ma ànyị hụrụ ya nakwụkwọ ma ọ bụ na tiivi ma ọ bụkwanụ nìhè. Ekwela ka ihe ọjọọ gbaa mgbọrọgwụ nobi gị. E nwere otu nwoke aha ya bụ John. Ọ na-ekiribu ndị gba ọtọ. O kwuru, sị: Ọ na-abụ m hụ nwaanyị mara mma, anya m na-atọ nebe ọ nọ. Ana m ejisi ike wepụ anya m. Ihe na-agbatazi m nobi bụ ikpegara Jehova ekpere ozugbo. Ọ na-abụ m kpechaa ekpere, ahụ adajụọ m.Matiu 6:9,13;1 Ndị Kọrịnt 10:13.Nwoke ezi omume aha ya bụ Job kwuru, sị: Mụ na anya m agbawo ndụ. Oleezi otú m ga-esi nwee mmasị nebe nwa agbọghọ na-amaghị nwoke nọ? Job 31:1 Ọ ga-adị mma ka i kpebie ime ihe ahụ o mere.Megodị ihe a:Ọ bụrụ na ị hụpere ihe ga-eme ka ịkwa iko gụwa gị agụụ, wepụ anya gị ozugbo. Mee ihe otu onye so dee Baịbụl mere. O kpere ekpere, sị: Mee ka anya m ghara ịhụ ihe na-abaghị uru.Abụ Ọma 119:37.Nke Abụọ: Ekwela Ka Uche Gị Na-aga nIhe ỌjọọIhe ọjọọ na-abata anyị niile nobi mgbe ụfọdụ nihi na anyị ezughị okè. Baịbụl kwuru, sị: A na-anwa onye ọ bụla mgbe ọchịchọ nke aka ya rapụtara ya wee rafuo ya. Mgbe ọchịchọ ahụ tụụrụ ime, ọ na-amụpụta mmehie. Jems 1:14, 15 Olee ihe i nwere ike ime ka ihe e kwuru namaokwu a ghara ime gị?Ọ bụrụ na echiche ọjọọ abata gị nobi, kpee ekpere ozugboỌ bụrụ na ihe ọjọọ abata gị nobi, cheta na ọ bụ gị ga-ekpebi ma ị ga-eme ihe ọjọọ ahụ ma ọ bụ na ị gaghị eme ya. Enyela ya ohere. Gbaa mbọ ka i wepụ ya nobi gị. Ekwela ka obi gị dịrị nihe ga-eme ka agụụ ịkwa iko na-agụ gị. O nwere otu nwoke aha ya bụ Titus. Ile ndị gba ọtọ nỊntanet riburu ya ahụ. Ọ sịrị: Ihe nyeere m aka iwepụ echiche ọjọọ nobi m bụ na agbalịrị m ka ihe m na-eche nechiche bụrụ ezigbo ihe. Ma, ọ dịghịrị m mfe. O nwere mgbe ọ na-abụ m gakata ihu mụ agawa azụ. Ma, emechara m mụta otú m ga-esi na-eme ka uche m hapụ ịna-aga nihe ọjọọ. Otu nwaanyị aha ya bụ Elsa kwuru na ọnwụnwa bịaara ya mgbe ọ bụ agbọghọ bụ na agụụ ịkwa iko na-agụkarị ya. O kwuru na ihe nyeere ya akaiwepụ echiche ọjọọ nobi ya bụ na ọ na-ekpegara Jehova ekpere, ọ naghịkwa anọ nkịtị.Megodị ihe a:Mgbe ọ bụla echiche ọjọọ batara gị nobi, kpee ekpere ozugbo. Wepụ echiche ọjọọ ahụ nobi gị. Otú ị ga-esi eme ya bụ ịgbalị ka ihe ị na-eche bụrụ ihe bụ eziokwu, ihe dị mkpa, ihe ziri ezi, ihe dị ọcha, ihe na-akpali ịhụya, ihe a na-ekwu okwu ọma banyere ya, omume ọma na ihe kwesịrị otuto.Ndị Filipaị 4:8.Nke Atọ: Kpachara Anya Ka Ị Ghara Itinye Onwe Gị ná NsogbuMmadụ nwere ike ịdaba ná nsogbu ma ọnwụnwa bịara ya mgbe agụụ ime ihe ọjọọ na-agụ ya. Ilu 7:6-23 Gịnị ka ị ga-eme ka ị ghara ịda ma ọnwụnwa bịara gị?Ọ bụ naanị mgbe ndị ọzọ nọ nụlọ ka m na-aga nỊntanetBaịbụl kwuru, sị: Onye maara ihe bụ onye hụrụ ọdachi gaa zoo, ma ndị na-amaghị ihe nọ na-aga, ha ga-atakwa ahụhụ ga-esi na ya pụta. Ilu 22:3 Nihi ya, kpachara anya ka ị ghara ime ihe ga-etinye gị ná nsogbu. Chọpụta ihe ndị nwere ike ịkpatara gị ọnwụnwa ma zere ha. Ilu 7:25 E nwere otu nwoke na-ekiribu ndị gba ọtọ. Aha ya bụ Filipe. O kwuru na ihe nyeere ya aka ịkwụsị ya bụ na ọ dọsara kọmputa ha nebe ndị ọzọ ga na-ahụ ya. Ihe ọzọ o mere bụ na o tinyere ihe ga na-agwa ya mgbe ihe na-adịghị mma chọrọ ịpụta na kọmputa ahụ. Ọ sịkwara na ọ bụ naanị mgbe ndị ọzọ nọ nụlọ ka ọ na-aga nỊntanet. Onye anyị kwuburu okwu ya aha ya bụ Titus mekwara ihe yiri nke ahụ. Ọ sịrị: M kwụsịrị ile fim a na-eme ihe iberiibe na ya, m kwụsịkwara iso ndị na-ekwukarị okwu iberiibe nihi na achọghị m ịkpatara onwe m nsogbu.Megodị ihe a:Chọpụta ihe ndị na-eme ka echiche ọjọọ na-abata gị nobi. Ị chọpụtachaa ha, kpebizie ihe ị ga-eme ka ọnwụnwa ghara ịbịara gị na mberede.Matiu 6:13.OBI ADALA GỊ MBÀGịnị ka ị ga-eme ma ọ bụrụ na ị daba ná nsogbu nagbanyeghị mbọ niile ị na-agba ka i merie ọnwụnwa? Ekwela ka obi daa gị mbà. Baịbụl kwuru, sị: Onye ezi omume nwere ike ịda ọbụna ugboro asaa, ma ọ ga-ebilicha. Ilu 24:16 Nna anyị bi neluigwe na-agba anyị ume ka anyị bilie ma ọ bụrụ na anyị adaa. Ị ga-anabata aka a ọ chọrọ inyere gị? Ya bụrụ otú ahụ, ike agwụla gị ikpegara ya ekpere. Na-agụ Okwu ya bụ Baịbụl ka okwukwe gị na-esikwu ike. Na-aga ọmụmụ ihe Ndị Kraịst nihi na ọ ga-eme ka ike ghara ịgwụ gị. Chineke kwere nkwa, sị: M ga-eme ka ị dị ike. M ga-enyere gị aka. Aịzaya 41:10 Ka ihe a o kwuru kasie gị obi.Chris, onye anyị kwuru okwu ya ná mmalite isiokwu a, sịrị: O siiri m ezigbo ike ịkwụsị ile ndị gba ọtọ. M kpebichaa na m ga-akwụsị ya, tupu mụ amara ihe na-emenụ, mụ elewekwa ya. Ma, Chineke nyeere m aka ka m kwụsị ya. Onye anyị kwuburu okwu ya aha ya bụ Dan kwuru, sị: Mụ na nwa agbọghọ ahụ mụ na ya na-arụ ọrụ gaara akwa iko. Ma, ekpebisiri m ike na agaghị m akwa iko. Nihi ya, m sịrị ya mba. Obi dị m ụtọ na akọnuche m dị ọcha. Ma, ihe kacha mee m obi ụtọ bụ na m mere ihe dị Jehova mma.Ọ bụrụ na ị gbasie ụkwụ nala ike ma merie ọnwụnwa, obi ga-adị Chineke ụtọ.Ilu 27:11.Ị Maara?Olee otú e si emeso ndị ohu mgbe ndị Rom na-achị ụwa?Ígwè ndị Rom na-anyawa ndị ohu noluE nwere ọtụtụ ndị ghọrọ ndị ohu mgbe ndị Rom na-achị ụwa. E jidere ụfọdụ nime ha mgbe e meriri obodo ha nagha, a tọkwaara ụfọdụ atọrọ. Ọ na-abụ e jide ha ma ọ bụ tọrọ ha, e ree ha. Ha agaghịkwa ahụ obodo ha ma ọ bụ ezinụlọ ha anya ọzọ.A na-akpọga ọtụtụ ndị ohu nebe a na-egwupụta akụ ndị dị nime ala. Ụfọdụ nime ha na-arụgide ọrụ nebe ahụ nwụọ. Ma, e nwere ndị nke a na-akpọga nubi ma ọ bụ nụlọ ndị mmadụ ka ha rụwa ọrụ. Ihe na-akatụrụ hanwa mfe karịa ndị nke a na-akpọga nebe a na-egwupụta akụ ndị dị nime ala. A na-anyawa ndị ohu ígwè nolu, a na-edekwa ihe nígwè ahụ. Ihe a na-ede na ya bụ na ọ bụrụ na ohu ahụ agbafuo, a ga-enye onye ọ bụla kpọlatara ya onyinye. Ọ bụrụ na ohu agbalịa ọtụtụ ugboro ka ọ gbafuo, a na-eji ígwè ọkụ nwere mkpụrụ akwụkwọ bụFdaa ya negedege ihu. Mkpụrụ akwụkwọ a nọchiri anya okwu Latịn bụfugitivus.Ihe ọ pụtara bụ onye gbara ọsọ.Akwụkwọ Baịbụl bụ Faịlimọn kwuru na Pọl onyeozi zighachiiri Faịlimọn ohu ya a na-akpọ Onesịmọs. Ọ bụ eziokwu na Faịlimọn kwesịrị ịta Onesịmọs ezigbo ahụhụ maka na ọ gbapụrụ nụlọ ya, Pọl gwara Faịlimọn ka o jiri obiọma nabata Onesịmọs ebe ọ bụ na ha aghọọla Ndị Kraịst hụrụ ibe ha nanya.Faịlimọn 10, 11,15-18.Gịnị ka e ji mara mba Finishia noge ochie?Ihe e ji mara mba Finishia noge ochie bụ ihe e ji esiji ákwà ka ọ chawa pọpụl pọpụl. Ihe a na-akpọzi ebe ahụ Finishia dị bụ Lebanọn. Taya bụ obodo a ma ama na Finishia, e jikwa aha ya mara ihe ahụ e ji esiji ákwà. Eze Izrel bụ Sọlọmọn ji ajị anụ e sijiri odo odo ma ọ bụ pọpụl pọpụl chọọ ụlọ Chineke mma. Ọ bụ otu nwoke si Taya mepụtara ajị anụ ahụ.2 Ihe E Mere 2:13, 14.Ihe ndị Taya ji esiji ákwà ka ọ chawa pọpụl pọpụl kacha oké ọnụ noge ahụ nihi na ọrụ a na-arụ tupu e nweta ya adịghị mfe. Ọrụ mbụ a na-arụ bụ ịga nosimiri tụtụọ ihe a yiri eju e sere naka ekpe. A na-atụtụ ya ebe o buru ibu nihi na e nwere ike iji ihe ruru puku iri na abụọ sijie naanị otu ákwà. A tụtụchaa ha, a na-ewepụta ha ná mkpokoro ha ka e nweta ihe e ji esiji ákwà dị nime ha. E wepụtachaa ha, a na-etinye ha nnu ma dowe ha ebe ikuku ga na-eku ha nakwa ebe anwụ ga na-acha ha ruo abalị atọ. A na-etinyezi ha nite, kunye mmiri si nosimiri nite ahụ ma sinye ya nọkụ na-anaghị enwusi ike ruo abalị ole na ole.Ndị Finishia nọ na-emepụta ihe e ji esiji ákwà ka ọ chawa pọpụl pọpụl ma na-ere ya ruo ọtụtụ narị afọ. Ihe mere ha ji nwee ike ime ya bụ na mba Finishia chịrị ọtụtụ mba ndị ọzọ, azụmahịa dokwara ha anya. Ihe a hụrụ nebe ndị dị nso nOké Osimiri Mediterenian ruo nebe ọwụwa anyanwụ obodo Kadiz nke dị na Spen gosiri na ha mepụtara ihe e ji esiji ákwà noge ochie.Ihe Tọmọs Emlin Kụziri Ọ Bụ Eziokwu Ka Ọ Bụ Ụgha?ÒNYE bụ Tọmọs Emlin? Gịnị mere o ji gbachitere eziokwu? Gịnịkwa ka anyị nwere ike ịmụta naka ya?Ihe mere nIngland nakwa nAyaland nihe dị ka narị afọ atọ gara aga ga-enyere anyị aka ịmata azịza ajụjụ ndị a. Ọ bụ Chọọchị Ingland na-atụ ihe na-eme noge ahụ. Ma, e nwere ndị Protestant ndị ọzọ nakwa mmadụ ole na ole na-ekwetaghị na ihe Chọọchị Ingland na-akụzi bụ eziokwu. Ha ekwetaghịkwa na ihe ndị chọọchị a na-eme dị mma.ÒNYE BỤ TỌMỌS EMLIN?A mụrụ Tọmọs Emlin nabalị iri abụọ na asaa nke ọnwa Mee nafọ 1663, nobodo Stamfọd, nke dị na Linkọnshia, nIngland. O kwuru okwuchukwu mbụ ya mgbe ọ dị afọ iri na itoolu. O mechara kụziwere otu nwaanyị a ma ama bi na Lọndọn Baịbụl. Emlin mecharakwara kwaga nobodo Belfast, nke dị nAyaland.O mechara kwuwe okwuchukwu notu chọọchị dị nobodo Belfast. Mgbe obere oge gafere, o kwuwere okwuchukwu na Dọblịn nakwa nebe dị iche iche.GỊNỊ MERE E JI BO YA EBUBO NA IHE Ọ KỤZIRI BỤ ỤGHA?Noge niile ahụ, Emlin nọ na-amụsi Baịbụl ike. Ihe ọ mụtara mere ka o nyowe nkụzi Atọ nIme Otu enyo nagbanyeghị na o kwebuuru na ya. Mgbe o lebara anya nakwụkwọ Matiu, Mak, Luk, na Jọn, o doro ya anya na Baịbụl ekwughị na Chineke bụ Atọ nIme Otu.Emlin agwaghị ndị mmadụ ihe ahụ ọ mụtara ozugbo. Ma, ụfọdụ ndị chọọchị ya dị na Dọblịn chọpụtara na ọ naghịzi ekwute okwu Atọ nIme Otu ma o kwuwe okwuchukwu na chọọchị. Emlin ma na ya gwa ndị mmadụ ihe ya chọpụtara, ha agaghị ekweta na nkụzi Atọ nIme Otu abụghị eziokwu. Ọ bụ ya mere o ji dee, sị: Echeghị m na m ka ga-abụ ụkọchukwu ma m gwahaala ndị mmadụ ihe m kweere. Nọnwa Jun afọ 1702, mmadụ abụọ nime ndị chọọchị ya bịakwutere ya ma jụọ ya ihe mere na ọ naghịzi ekwute okwu Atọ nIme Otu ma o kwuwe okwuchukwu. Emlin gwara ha hoo haa na ya ekwetaghịzi na Chineke bụ Atọ nIme Otu. Ọ gwakwara ha na ya achọghịzi ịbụ ụkọchukwu ha.Akwụkwọ Emlin dere nke gosiri ihe Akwụkwọ Nsọ kwuru mere o ji bụrụ na Jizọs abụghị Chineke Onye Kasị EluMgbe ụbọchị ole na ole gafere, Emlin hapụrụ Dọblịn gawa Ingland. Ma mgbe ọnwa abụọ na izu abụọ gafere, ọ laghachiri Dọblịn ka o mee ihe ụfọdụ nebe ahụ. O bu nobi na ya mechaa ihe ọ bịara ime, na ya ga-aga birizie na Lọndọn. Ọ nọ na Dọblịn dee otu akwụkwọ kwuru gbasara Jizọs Kraịst. Nakwụkwọ ahụ, o dere ihe Akwụkwọ Nsọ kwuru mere o ji bụrụ na Jizọs abụghị Chineke Onye Kasị Elu. Ihe ahụ o dere were ndị chọọchị ya ahụ dị na Dọblịn ezigbo iwe, ha agbaa ya akwụkwọ.A nwụchiri Emlin ma kpụpụ ya nụlọikpe dị na Dọblịn nabalị iri na anọ nọnwa Jun afọ 1703. Notu akwụkwọ Emlin dere, o kwuru na ihe mere e ji gbaa ya akwụkwọ bụ na a sịrị na ọ kụziri nkụzi ụgha nakwụkwọ o bipụtara nihi na o dere na Jizọs Kraịst na Nna ya bụ Chineke ahaghị. E kpere Emlin ikpe arụrụala. Ndị bishọp asaa si na Chọọchị Ayaland nandị ọkàikpe nọ noche mgbe a na-ekpe ikpe ahụ. Otu ọkàiwu a ma ama aha ya bụ Richad Levins gwara Emlin na a gaghị ekwe ka ọ zara ọnụ ya. Mgbe e kpechara ikpe ahụ, onyeisi ndị ọkàikpe e nwere nAyaland, bụ Richad Paịn, gwara ndị ga-ekpebi ikpe ahụ ka ha kpebie ya otú a chọrọ nihi na ndị bishọp bụ ndị nwe ya nọ ebe ahụ. Ọ ga-abụ na ọ na-agwa ha na ọ bụrụ na ha amaghị Emlin ikpe, a ga-emesi ha ike.Ọ bụ eziokwu m kweere gbasara Chineke na ebube ya mere e ji ata m ahụhụ.Ọ bụ Tọmọs Emlin kwuru ihe aE mechara maa Emlin ikpe. Otu nnukwu ọkàikpe gwaziri Emlin ka o kwuo na ihe ahụ o dere nakwụkwọ ya abụghịzi eziokwu. Ma, Emlin jụrụ. Ebe ọ bụ na ọ jụrụ, a tụrụ ya mkpọrọ otu afọ, gwakwa ya ego ole ọ ga-akwụ. Ma, ọ nọrọ nụlọ mkpọrọ ahụ afọ abụọ nihi na o nweghị ike ịkwụ ụgwọ a sị ya kwụọ. Ihe zọrọ ya bụ na otu enyi ya nwoke bịara rịọ ndị isi ka ha wepụ ego nego ahụ a sị ya kwụọ. A kpọpụtara Emlin nụlọ mkpọrọ nabalị iri abụọ na otu nọnwa Julaị afọ 1705. Ahụhụ ọ tara mere ka o dee ihe ahụ anyị dere ná mbido isiokwu a. O dere, sị: Ọ bụ eziokwu m kweere gbasara Chineke na ebube ya mere e ji ata m ahụhụ.Emlin mechara kwaga Lọndọn. Nebe ahụ, ọ hụrụ otu nwoke aha ya bụ Wiliam Wistịn. Wistịn ma Baịbụl nke ọma. A chụpụrụ ya nobodo ya nihi na o dere ihe o chere bụ eziokwu nakwụkwọ o bipụtara. Wistịn ejighị Emlin egwu egwu. O kwuru na Emlin bụ ụkọchukwu mbụ kụziri eziokwu si naka Ndị Kraịst oge gboo.GỊNỊ MERE O JI KWUO NA NKỤZI ATỌ NIME OTU ABỤGHỊ EZIOKWU?Wiliam Wistịn na otu ọkà mmụta a ma ama bụ Aịzik Niutịn chọpụtara na Baịbụl ekwughị na Chineke bụ Atọ nIme Otu. Emlin chọpụtakwara otu ihe ahụ. O kwuru, sị: Agụọla m Akwụkwọ Nsọ nke ọma, chebara ya ezigbo echiche ma chọpụta na ihe m kweburu gbasara Atọ nIme Otu abụghị eziokwu. Ọ bụ ya mere na ekwetazighị m nAtọ nIme Otu. O kwuziri na ọ bụ naanị Chineke, bụ Nna Jizọs Kraịst, bụ Onye Kasị Elu.Gịnị mere Emlin ji kwuo ihe a o kwuru? O nwere ọtụtụ ebe ọ gụrụ na Baịbụl gosiri na Jizọs dị iche na Nna ya. Lee ụfọdụ nime ha e dere ihe Emlin kwuru gbasara amaokwu ndị ahụ ná mkpụrụ akwụkwọ okpotokpo:Jọn 17:3: O nweghị ebe e kwuru na Kraịst bụ otu Chineke ahụ, ma ya fọdụzie ikwu na ọ bụ naanị ya bụ Chineke.Ọ bụ naanị Nna ya ka a kpọrọ onye naanị ya bụ ezi Chineke.Jọn 5:30: Ọkpara ahụ anaghị eme uche ya, kama ọ na-eme uche Nna ya.Jọn 5:26: Ọ bụ Nna ya nyere ya Ndụ.Ndị Efesọs 1:3: A na-akpọkarị Jizọs Kraịst Ọkpara Chineke, ma e nweghị ebe a kpọrọ Nna ya Nna Chineke nagbanyeghị na a na-akpọkarị ya Nna Onyenwe anyị bụ Jizọs.Mgbe Emlin chebachaara amaokwu niile ahụ echiche, o kwuru hoo haa, sị: O nweghị ebe e kwuru nAkwụkwọ Nsọ na Nna, Ọkpara, na Mmụọ Nsọ bụ otu, bụrụkwa otu onye.GỊNỊ KA ANYỊ NWERE IKE ỊMỤTA NIHE EMLIN MERE?Taa, ụjọ na-eme ka ọtụtụ ndị ghara ikwu na ihe Akwụkwọ Nsọ kwuru bụ eziokwu. Ma, Emlin gbachiteere eziokwu dị na Baịbụl. Ọ jụrụ ajụjụ, sị, Ọ bụrụ na o doro mmadụ anya na ihe ọ chọpụtara nAkwụkwọ Nsọ bụ eziokwu bara uru, ma o nweghị ike ịgwa ya ndị ọzọ, gịnịzi mere o ji na-agụ Akwụkwọ Nsọ ma na-amụ ya? Emlin agbaraghị eziokwu ọsọ.Ihe Emlin mere na ihe ndị ọzọ dị ka ya mere kwesịrị ime ka anyị chee echiche ma ànyị ga-agbachitere eziokwu ma ọ bụrụ na ndị ọzọ na-eleda anyị anya nihi ihe anyị kweere. Anyị nwekwara ike ịjụ onwe anyị ma ihe ka anyị mkpa ọ bụ ịgbachitere ihe Akwụkwọ Nsọ kwuru ka ọ bụ ịchọ ka ndị obodo anyị na-akwanyere anyị ùgwù?Ajụjụ Ndị Baịbụl ZaraGịnị ka Jizọs ga-eme nọdịnihu?Mgbe Jizọs nwụrụ nafọ 33, a kpọlitere ya nọnwụ, ya alaghachi neluigwe. Mgbe ọtụtụ afọ gafere, e chiri ya eze neluigwe. Daniel 7:13, 14 Ebe ọ bụ na e chiela Jizọs eze, ọ ga-eme ka udo dịrị nụwa nọdịnihu, meekwa ka a ghara inwe onye ga-ada ogbenye.GụọAbụ Ọma 72:7, 8,13.Ebe ọ bụ na e chiela Jizọs eze, ọ ga-eme ka ihe ọjọọ kwụsị nụwaMgbe Jizọs ga-achịwa ụwa, ọ ga-arụ ọtụtụ ọrụ ebube. Ọ ga-eji ike Nna ya nyere ya mee ka ụmụ mmadụ zuo okè. Noge ahụ, ụwa ga-atọ ụmụ mmadụ ụtọ nihi na e nweghịzi onye ga na-anwụ anwụ ma ọ bụ na-aka nká.GụọJọn 5:26-29;1 Ndị Kọrịnt 15:25, 26.Gịnị ka Jizọs na-eme ugbu a?Noge anyị a, Jizọs na-ahazi ọrụ ikwusa ozi ọma nke ezigbo ndị na-eso ụzọ ya na-arụ nụwa niile. Ndị na-eso ụzọ ya na-akụziri ndị mmadụ ihe Baịbụl kwuru banyere Alaeze Chineke. Jizọs kwuru na ya ga na-enyere ndị na-eso ụzọ ya aka nọrụ a ha na-arụ ruo mgbe Alaeze Chineke ga-ewepụ ọchịchị ụmụ mmadụ.GụọMatiu 24:14;28:19, 20.Jizọs ji ezigbo ọgbakọ Ndị Kraịst na-akụziri ndị mmadụ otú ka mma ha kwesịrị isi na-ebi ndụ. Ọ ga na-enyere ha aka ruo mgbe e bibiri ụwa ọjọọ a, bụ mgbe ụwa ga-aghọ paradaịs otú Chineke kwere ná nkwa.Gụọ2 Pita 3:7,13;Mkpughe 7:17. 